9. Reli po galerijama
2023-10-14 17:00 - 22:00 (Europe/Zagreb)
Deveti Reli po galerijama posjetitelje vodi kroz kulturnu i galerijsku scenu grada Zagreba i potiče na istraživanje umjetničkih prostora i upoznavanje lokalnih umjetnika.
Reli po galerijama interaktivna je kulturna manifestacija koja okuplja umjetničke galerije u centru grada Zagreba i stvara jedinstvenu umjetničku urbanu mapu. Događanjem se u središte pozornosti stavljaju lokalni umjetnici i izložbeni prostori, a posjetitelji se potiču da u jednoj večeri obiđu što više galerija. Posjetitelji u prvoj galeriji dobivaju mapu pa u svakoj sljedećoj galeriji nastavljaju skupljati oznake. Oni koji uspiju posjetiti sve galerije osvajaju simboličnu diplomu za poseban doprinos kulturi. Galerije će u subotu 14. listopada 2023. u produženom radnom vremenu od 17:00 do 22:00 ponuditi posebne programe koji uključuju otvorenja novih izložbi i vođenje na izložbama. Posjetitelji će u jednoj večeri imati priliku vidjeti više izložbi nego bilo koji drugi dan u godini. U ovogodišnjem Reliju po galerijama sudjeluje jedanaest galerija koje posjetiteljima nude mnoštvo privlačnih i poticajnih vizualnih promišljanja.

Green Building - Advantage Austria Zagreb
2023-10-17 14:00 - 17:00 | Oris House of Architecture, Kralja Držislava 3, Zagreb, 10 000, Croatia (Local Name: Hrvatska)
ADVANTAGE AUSTRIA – PRIDRUŽITE SE RADIONICI KOJA OKUPLJA DIONIKE AUSTRIJSKOG I HRVATSKOG GRAĐEVINSKOG SEKTORA U ORIS KUĆI ARHITEKTURE (Ul. Kralja Držislava 3, Zagreb)
WORKSHOP GREEN BUILDING: KAKO ĆE EPBD I PREDSTOJEĆE ZAKONODAVSTVO EU UTJECATI NA NOVOGRADNJU I OBNOVU U HRVATSKOJ I AUSTRIJI

Sudjelovanje je besplatno. Program će se održati na engleskom jeziku (First come first served! – Ograničen je broj sudionika!)
Prijava je obavezna i potrebno ju je napraviti najkasnije do 13. listopada 2023. OVDJE
BEZ ZGRADA EKOLOŠKA TRANZICIJA NIJE MOGUĆA. ENERGETSKA UČINKOVITOST JE BITI ILI NE BITI ZA KLIMATSKE CILJEVE ZA 2030./2050.
Ambiciozan EPBD (Energy Performance of Buildings Directive) nužan je i Hrvatskoj i Austriji te cijeloj EU. Godišnja stopa obnove u Hrvatskoj ispod je 1%, a u Austriji 1,5%, što je još uvijek manje od 3% koliko se smatra potrebnim za de-karbonizaciju kako bi se ispunili klimatski ciljevi.
Namjera ove radionice je naglasiti poruku da je građevinski sektor ključan za postizanje klimatskih ciljeva. Energetska učinkovitost u zgradama neophodan je pokretač ekološke tranzicije, ekonomske održivosti i za dobrobiti ljudi.
Princip je sljedeći: Moderatori prate austrijske i hrvatske sugovornike za unaprijed pripremljenim tematskim stolovima. Rotiraju se tijekom rasprava. Cilj je razmijeniti primjere dobre prakse i uspostaviti izravne kontakte s novim poslovnim partnerima.
TEME
Utjecaj EPBD na:
– Design i građevinske projekte
– Odabir građevinskih materijala
– Zeleno financiranje
– Life Cycle Assessment (LCA)
– Green Certification

PROGRAM
14.00 – 14.05 POZDRAV I KRATAK UVOD:
(Gerhard Schlattl, Austrian Trade Commissioner in Zagreb, Anđelka Toto Ormuž, ROCKWOOL Adriatic)
14.05 – 14.15 KRATAK UVOD “EPBD HIGHLIGHTS”
(Anđelka Toto Ormuž, ROCKWOOL Adriatic)
14.15 – 15.45 WORKSHOP
15.45 – 16.00 ZAKLJUČAK
16.00 – 17.00 B2B-NETWORKING-ZAKUSKA

Gordana Drinković: Pjesme od stakla
2023-10-17 19:00
Galerija AMZ, Ulica Pavla Hatza 6, Zagreb
Ovogodišnji 58. zagrebački salon otvara se samostalnom izložbom pobjednice 55. zagrebačkog salona Gordane Drinković. Radi se o umjetnici koja u kontinuitetu stvara u području umjetničkog oblikovanja stakla, produkt dizajna i slikarstva, a tijekom više od 25 godina oblikovanja i rada u tvornicama stakla realizirala je više od 500 djela. Posjetitelji će izložbu moći razgledati do 31. listopada u Galeriji AMZ, od utorka do petka od 12 do 18 sati te subotom od 10 do 13 sati. Ulaz je slobodan.

Predavanje: Kako je projekt jednog naselja doprinio kvaliteti života njegovih stanovnika
2023-10-18 18:30 - 20:00 | Društvo povjesničara umjetnosti Hrvatske, Preradovićeva 44, Zagreb, 10000, Croatia (Local Name: Hrvatska)
Hrvojka Paljan
Primjer stambenog naselja Gorica 3 – Galženica jug u Velikoj Gorici iz 1970ih
Urbanističko rješenje i projekt zgrada stambenog naselja Gorica 3 – Galženica jug u Velikoj Gorici, nastalo sredinom sedamdesetih godina prošlog stoljeća već pet desetljeća svojim stanovnicima pruža kvalitetan život. Hrvojka Paljan, autorica projekta u svome predavanju govorit će o željama i specifičnim zahtjevima koji su utjecali na razvoj projekta, kao i o značaju javnog prostora u naselju. „Želja je bila osmisliti urbano naselje, ne „spavaonicu“ i ukloniti nedostatke na koje su tada upozoravali sociolozi ‒ a to je nedostatak javnog prostora, gdje odraslim stanovnicima nije pružena mogućnost višeg oblika socijalizacije, što je u prošlosti bio trg.“ Projekt naselja Gorica 3 – Galženica jug bio je rezultat želja i zadanih tehnoloških zahtjeva. Važno je napomenuti da je ugradnja industrijski proizvedenih građevinskih elemenata bila strogo propisana. U realizaciji naselja sudjelovalo je više od 1000 sudionika, uključujući projektante raznih struka, građevinske i industrijske radnike i obrtnike. Arhitektica Paljan također će se osvrnuti na fenomen trga danas i njegovo značenje za stanovnike naselja i šire.
Ovo predavanje pružit će nam jedinstvenu priliku da bolje razumijemo kako arhitektura može oblikovati naše živote i utjecati na našu svakodnevicu. Arhitektica Paljan ima bogato iskustvo i imala je jedinstvenu priliku pratiti razvoj naselja gotovo 50 godina. Stoga smo izuzetno počašćeni što će s nama podijeliti svoje znanje i iskustvo.
Hrvojka Paljan (Mali Zdenci, Daruvar) diplomirala je 1966. na Arhitektonskom fakultetu u Zagrebu. Nakon rada u Njemačkoj, pridružila se G. P. Industrogradnji u Zagrebu. Godine 1981. pohađala je Akademiju za likovne umjetnosti u Salzburgu. Posebno se istaknula u projektiranju višestambenih zgrada, usredotočujući se na jednostavna i racionalna rješenja. Neki od njezinih radova uključuju stambeno naselje Gorica 3, Trg Stjepana Radića u Velikoj Gorici, Dom kulture u Travnom, te sudjelovanje u projektima tijekom Domovinskog rata. Sudjelovala je na UN-ovim konferencijama, upozoravajući na uništavanje kulturne baštine u Hrvatskoj 1990ih.

Izložba Luise Pascu: Red Carpet Intimacy
2023-10-18 19:00 - 21:00 | Galerija Kolekcionart, Ulica kralja Zvonimira 7, Zagreb, 10000, Croatia (Local Name: Hrvatska)
Je li intimnost na crvenom tepihu moguća?
Odgovor na ovo pitanje pokušava dati slikarica Luisa Pascu (2000.) u svojem novom ciklusu radova
Red Carpet Intimacy, koji predstavlja samostalnom izložbom u galeriji Kolekcionart (Zvonimirova 7, Zagreb) – prostoru istoimene digitalne platforme pokrenute proljetos s ciljem promocije mladih hrvatskih vizualnih umjetnika.
Otvorenje izložbe, koja se održava u sklopu Artupunkture, održat će se u srijedu, 18. listopada u 19 sati. Izložba ostaje otvorena do 28.
listopada, a moći će se pogledati radnim danom od 10-19 h, i subotom od 10-13 h.

"Poštuj sezonca", razgovor o umjetnosti i radu
2023-10-18 19:00 - 21:00 | HDLUDU, Šetalište kralja Zvonimira 32, Dubrovnik
Izvan okvira izložbe Paska Burđeleza “Poštuj sezonca” o umjetnosti i radu razgovarat će Vesna Vuković i Pasko Burđelez.
Radovi Paska Burđeleza zadnjih se godina posebno usmjeravaju pitanju rada, uvijek snažno apelirajući na gledatelje, nerijetko (samo)kritički promatrajući vlastitu poziciju i ulogu umjetnosti u sistemu proizvodnje i reprodukcije. Dugogodišnji ciklus “Djeluj lokalno, zagrijavaj globalno”, u kojem je dosad realizirao niz akcija i site-specific instalacija, dobio je nastavak u formi izložbe “Poštuj sezonca” održane u jeku turističke sezone. Sad, na njezinom zalazu, izložba dobiva ekstenziju u formi razgovora koji će krenuti od specifičnosti rada u umjetnosti, njegove mistifikacije i potiskivanja u nevidljivost privatne sfere, da bismo preko (ne)mogućnosti umjetničkog organiziranja otvorili pitanje povezivanja s radničkim borbama izvan sfere umjetnosti. Namjera je u kratkom uvodnom izlaganju pokazati i neke primjere alata u borbi protiv izrabljivanja radnica u umjetnosti: smjernice o preporučenim honorarima (SPID), Kodeks prakse (Za K.R.U.H.), sindikalno udruživanje i kolektivno pregovaranje (ZASUK), te nakon toga otvoriti razgovor s prisutnima.

Natalia Borčić, Anita Kontrec, Ljiljana Mihaljević: Izazovi različitosti, otvorenje izložbe
2023-10-19 19:30 | Oris House of Architecture, Kralja Držislava 3, Zagreb, 10 000, Croatia (Local Name: Hrvatska)
Natalia Borčić, Anita Kontrec and Ljiljana Mihaljević – three authors with different expressions, but similar sensibilities, are presenting some of their works, that reflect important and formative events in their artistic creation, in a group exhibition 10 Years of Friendship.
The opening of the exhibition 10 Years of Friendship will be on 19 October 2023 at 7:30 p.m., at Oris House of Architecture (Kralja Držislava 3, Zagreb) and will remain on display until 8 p.m. on 21 October.

MIRO GAVRAN: SLADOLED, komedija
2023-10-21 20:00 | Koncertna dvorana Vatroslava Lisinskog, Trg Stjepana Radića 4, Zagreb
Lokacija: Koncertna dvorana “Vatroslav Lisinski”, Trg Stjepana Radića 4, 10000 Zagreb
Datum i vrijeme održavanja: 21. listopada 2023. u 20 sati

Glume: Ana Vilenica, Mladena Gavran
Autor: Miro Gavran
Redatelj: Boris Svrtan
Scenografkinja i kostimografkinja: Jasmina Pacek
Oblikovatelj svjetla: Mario Vnučec
Oblikovatelj tona: Neven Zebić
Izvršna producentica: Antonia Furjan

U neobičnoj komediji „Sladoled“ junakinje su majka i kći čiji se uzajamni odnos i odnos prema muškarcima koji su ih sudbinski odredili opisuje kroz dinamične humorne prizore u kojima će se prepoznati svaka žena. Nije lako odrastati bez oca, no uz brižnu i duhovitu majku život je svakako lakši, a i zabavniji. Ova komedija prikazuje život sa svim njegovim usponima i padovima popraćen suzama i smijehom, duhovitim komentarima i glumačkim transformacijama za pamćenje. Ne propustite „Sladoled“ – predstavu za sve generacije!
Napomena: Puna cijena ulaznice iznosi 10,00 EUR. Cijena ulaznice za učenike, studente i umirovljenike iznosi 7,00 EUR.

11 X 2, 3, 4 … in a row: Terraced houses and twin houses
2023-10-23 19:00 - 22:00 | galerija DESSA, Židovska steza 4, Ljubljana, 1000, Slovenia
You are kindly invited to the opening of the exhibition 11 x 2, 3, 4 … in a row: Terraced houses and twin houses, which will be held on Monday, October 23, at 7 p.m. in the DESSA gallery, Ljubljana, Slovenia.
The exhibition will be open from 23 October to 14 December 2023.
In the selection of this year’s exhibition from the traditional DESSA series 11 x one, we have included terraced houses and twin houses built between 2017 and 2023, which follow the principles of sustainability intelligently and comprehensively: in terms of design, with references to local history and with the selection and processing of materials, they strive for harmony and coexistence with nature and the existing built space; with the offsets of individual buildings and floors, they break up monolithic volumes and provide intimacy at home; with canopies and floor offsets, they protect their facades from the sun, rain and snow; with flexible floor plan designs, they adapt to the unknown end customer.

Silvia Gribaudi: Graces, plesna predstava
2023-10-23 20:00 - 21:00 | Hrvatski kulturni dom na Sušaku, Strossmayerova 1, Rijeka, Primorsko-goranska županija, 51000, Croatia (Local Name: Hrvatska)
Predstava se održava u Hrvatskom kulturnom domu na Sušaku, Strossmayerova 1, Rijeka, 23.10. u 20 sati.
S bogatim humorom i radikalnom empatijom talijanska koreografkinja Silvia Gribaudi uzdiže pojmove ljudskih nesavršenosti u umjetničku formu izvan klišeja i pojavnosti. Inspirirana skulpturom Tri gracije (Antonio Canova 1812.-1817.), Graces predstavlja Zeusove kćeri Eufrozinu, Aglaju i Taliju (sjaj, radost i blagostanje) kroz tri muška izvođača koji zajedno sa Silvijom traže nova značenja riječi milost. Kroz ples i tekst, ali ponajviše neposrednošću i s lakoćom, predstava prodire u srž naše ljudskosti.
Na pozornici su tri muška izvođača (Siro Guglielmi, Matteo Marchesi i Andrea Rampazzo) zajedno s autoricom Silviom Gribaudi, koja sebe voli definirati kao autoricu tijela zbog svoje poetike kojom nesavršenosti uzdiže do umjetničke forme izravnim, okrutnim i empatičkim stripovskim stilom brušući granice između plesa, kazališta i izvedbenih umjetnosti.
Graces je realizirana uz kritičku, vizualnu i redateljsku podršku Mattea Maffesantija.
Posljednjih deset godina Silvia Gribaudi radi na propitivanju rodnih stereotipa, muških i ženskih identiteta i koncepta virtuoznosti u plesu i svakodnevnom životu, prevazilazeći klišeje tijela.
Ulaznice po cijeni od €7 (52,74 kn) moguće je kupiti na blagajni HKD-a bez dodatne naknade ili online na mojekarte.hr, u Dallas Music Shopu i Foto Reviji uz naknadu od dodatnih €0,85 (6,40 kn) za obradu transakcije. Blagajna HKD-a otvorena je sat vremena prije programa.
Umirovljenici i studenti imaju pravo na 50% popusta na ulaznice, isključivo na blagajni HKD-a, a članovi HKD kluba na 20% popusta na svim prodajnim mjestima.

Jasna Galjer, Prolegomena za modernu: društveno angažirana arhitektura Marijana Haberlea između vizije i realnosti
2023-10-24 18:00 | Oris House of Architecture, Kralja Držislava 3, Zagreb, 10 000, Croatia (Local Name: Hrvatska)
Izložba i tribina
Autorica izložbe je dr.sc. Jasna Galjer, redoviti prof. na odsjeku za povijest umjetnosti Filozofskog fakulteta Sveučilišta u Zagrebu, a organizatori izložbe su galerija Modulor i Oris Kuća arhitekture.
Tribina se organizira u suradnji s Oris Kućom arhitekture, a uz stručnu podršku Društva arhitekata Zagreb i Društva povjesničara umjetnosti Hrvatske.
Izložba “Prolegomena za modernu: društveno angažirana arhitektura Marijana Haberlea između vizije i realnosti” galerije Modulor Centra za kulturu Trešnjevka gostuje u prostoru galerije Oris Kuća arhitekture (Kralja Držislava 3) uz okrugli stol/prateće predavanje.
Izložba traje od 24. do 28. listopada 2023., dok će se tribina “Brodarski institut u Zagrebu” održati u utorak, 24. listopada 2023. u 18 sati u Oris Kući arhitekture.
Posjet izložbi i sudjelovanje na tribini je besplatno.
O izložbi:
“Izložba predstavlja djelovanje Marijana Haberlea (1908.-1979.), jednog od protagonista moderne arhitekture u Hrvatskoj. Haberle je brojnim arhitektonskim ostvarenjima ostavio neizbrisiv trag u arhitektonskoj kulturi i današnjem urbanom identitetu Zagreba, ali i drugih gradova diljem Hrvatske, od Slavonskog Broda do Siska. Zagrebački zbor (današnji Studentski centar) i Tehnički muzej, Brodarski institut, hotel na Plitvicama, Koncertna dvorana „Vatroslav Lisinski“, neki su od najistaknutijih primjera u Haberlevom impresivnom opusu. Namjera je ovom izložbom u dijalogu arhitektonskih fotografija izvornog i današnjeg izgleda, nacrta, vizualno dojmljivih crteža i filma, podsjetiti na značenje i vrijednost poznatih, ali i rasvijetliti još uvijek nedovoljno poznate doprinose Marijana Haberlea ostvarenju vizija moderne arhitekture i time pridonijeti prepoznavanju kvalitete prostora u kojem živimo.” Jasna Galjer
Više o tribini:
Tema tribine je stanje arhitektonske i urbanističke baštine na primjeru Brodarskog instituta u Aveniji Većeslava Holjevca 20 u Zagrebu. Povod za razgovor je neizvjesna sudbina ovog iznimno vrijednog multifunkcionalnog kompleksa, koji je gašenjem primarne funkcije poput brojnih kvalitetnih ostvarenja socijalističkog modernizma prepušten likvidaciji koja donosi propadanje. Tribina će predstaviti slučaj Brodarskog instituta, ilustrativan za situaciju gdje izostaje društvena svijest o kvaliteti i vrijednosti građevina i ambijentalnih cjelina javne namjene iz razdoblja socijalističkog modernizma. Namjera je ovim razgovorom ukazati na akutne probleme koji su rezultat nedostatnog pravnog okvira za provođenje zaštite arhitektonskih i urbanističkih ostvarenja u praksi, kao i otvorenih proceduralnim pitanja. Cilj je potaknuti dijalog između predstavnika profesionalne i šire javnosti o ključnim pitanjima konteksta u kojem arhitektura i urbanizam imaju formativne, kompleksne uloge u afirmiranju proizvodnje novih kulturnih vrijednosti. Stoga će se u razgovoru naglasiti aspekti planiranja i izgradnje Novog Zagreba i Zagrebačkog velesajma, osobito kao mogućnost prepoznavanje i razumijevanja postojećih urbanih i arhitektonskih vrijednosti.
O aktualnim pitanjima modernističke baštine druge polovice 20. stoljeća na primjeru Brodarskog instituta, aspektima zaštite, iskustvima i problemima koji se javljaju u praksi te o otvorenim pitanjima mogućih strategija zaštite raspravljat će: dr. sc. Jasna Galjer (Odsjek za povijest umjetnosti Filozofskog fakulteta u Zagrebu), dr. sc. Valentina Gulin-Zrnić (Institut za etnologiju i folkloristiku), dr. sc. Marko Špikić (Odsjek za povijest umjetnosti Filozofskog fakulteta u Zagrebu), dipl.ing.arh. Iva Hudan (savjetnica ministra Ministarstva prostornog uređenja, graditeljstva i državne imovine), dr.sc. Marijana Sironić, dipl.ing.arh. (Gradski zavod za zaštitu spomenika kulture i prirode Grada Zagreba), dipl. ing. arh. Darko Kovač (Konzervatorski odjel u Zagrebu za područje Zagrebačke županije Ministarstva kulture i medija RH) i pozvani predstavnik Gradske uprave grada Zagreba.

O izložbi:
“Izložba predstavlja djelovanje Marijana Haberlea (1908.-1979.), jednog od protagonista moderne arhitekture u Hrvatskoj. Haberle je brojnim arhitektonskim ostvarenjima ostavio neizbrisiv trag u arhitektonskoj kulturi i današnjem urbanom identitetu Zagreba, ali i drugih gradova diljem Hrvatske, od Slavonskog Broda do Siska. Zagrebački zbor (današnji Studentski centar) i Tehnički muzej, Brodarski institut, hotel na Plitvicama, Koncertna dvorana „Vatroslav Lisinski“, neki su od najistaknutijih primjera u Haberlevom impresivnom opusu. Namjera je ovom izložbom u dijalogu arhitektonskih fotografija izvornog i današnjeg izgleda, nacrta, vizualno dojmljivih crteža i filma, podsjetiti na značenje i vrijednost poznatih, ali i rasvijetliti još uvijek nedovoljno poznate doprinose Marijana Haberlea ostvarenju vizija moderne arhitekture i time pridonijeti prepoznavanju kvalitete prostora u kojem živimo.”

Jasna Galjer

Organizacija izložbe: Galerija Modulor i Oris Kuća arhitekture
Međuistitucionalna suradnja: Hrvatski muzej arhitekture Hrvatske akademije znanosti i umjetnosti
Izložba je ostvarena uz podršku Ministarstva kulture i medija RH i Gradskog ureda za kulturu i civilno društvo.
Realizaciju izložbe i kataloga podržali su ustupanjem prava na korištenje materijala sljedeće institucije i pojedinci: Hrvatski muzej arhitekture Hrvatske akademije znanosti i umjetnosti: Osobni arhivski fond Marijana Haberlea (HMA HAZU – OAF M. Haberle), Brodarski institut d.o.o. u likvidaciji, Zagreb, Arhiv JU NP Plitvička jezera, Hrvatski državni arhiv, Zagreb, Obiteljska ostavština Haberle-Jurković, Damir Fabijanić, Saša Šimpraga i Bruno Radovčić.

Promocija romana Lidije Dujić: Dormitorij
2023-10-25 18:30 - 20:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
Naklada Mala zvona predstavlja novi naslov u svojoj biblioteci posvećenoj poeziji, zbirku Dormitorij, koja je već ušla u uži krug za jednu od pjesničkih nagrada („Zvonko Milković”). O knjizi će govoriti autorica Lidija Dujić i urednica Sanja Lovrenčić.

Giuseppe Chico & Barbara Matijević: Screenagers Vol. 2, interaktivna predstava
2023-10-25 20:00 - 21:00 | Hrvatski kulturni dom na Sušaku, Strossmayerova 1, Rijeka, Primorsko-goranska županija, 51000, Croatia (Local Name: Hrvatska)
Predstava se održava u Hrvatskom kulturnom domu na Sušaku, Strossmayerova 1, Rijeka, 25.10. u 20 sati.
Screenagers Vol. 2 zamišljena je kao refleksivni, DIY mjuzikl: iz osobnog iskustva i u prvom licu, izvođačica nam predstavlja intimnu kolekciju pjesama o opskurnim emocijama koje osjeća, ali za koje ne uspijeva pronaći riječ u svakodnevnom životu. Njezina je misija kroz pjesme uhvatiti frustracije, boli, radosti i porive koji lutaju divljinom njezine psihološke unutrašnjosti – unutrašnjosti koja neobično podsjeća na naš umreženi medijski krajolik, a s kojim će se gledatelji tijekom predstave moći povezati putem svojih pametnih telefona.
Ukorijenjena u činjenici da su pjesme tradicionalno služile kao repozitorij zajedničkog iskustva, kao način premošćivanja generacijskih jazova, interaktivna predstava Screenagers Vol.2 predlaže zbirku idiosinkratične DIY glazbe za digitalno doba koja propituje posljedice kaotične uronjenosti u online sadržaje na našu psihu i našu kolektivnu imaginaciju.
Ulaznice po cijeni od €7 (52,74 kn) moguće je kupiti na blagajni HKD-a bez dodatne naknade ili online na mojekarte.hr, u Dallas Music Shopu i Foto Reviji uz naknadu od dodatnih €0,85 (6,40 kn) za obradu transakcije. Blagajna HKD-a otvorena je sat vremena prije programa.
Umirovljenici i studenti imaju pravo na 50% popusta na ulaznice, isključivo na blagajni HKD-a, a članovi HKD kluba na 20% popusta na svim prodajnim mjestima.

5. DA2 - ZAGREB DESIGN, ART & ARCHITECTURE FILM FESTIVAL
2023-10-25 20:30 - 23:30 | Institut Liszt, Ul. Augusta Cesarca 10, Zagreb, Grad Zagreb, 10000, Croatia (Local Name: Hrvatska)
25.10.-28.10.2023. IN-PERSON (Institut Liszt, Mađarski kulturni centar / Liszt Institute, Hungarian Cultural Center)
26.10.-6.11.2023. ONLINE (ondemand.kinomeetingpoint.ba)
Stvaramo nove ideje, povezujemo ljude, gradove i priče. Filmski i kreativno.
​DA2 Film Festival prvi je festival u regiji koji objedinjuje filmove na temu dizajna, arhitekture i umjetnosti. Bavimo se najintrigantnijom sferom naših života – KREATIVNOŠĆU!
DA2 ujedno je i platforma koja ujedinjuje umjetničke svjetove i stvara zajednički prostor kreativnog djelovanja. Ona je mjesto susreta, povezivanja, razmjene iskustva, poticanja, stvaranja i promocije.
​U međunarodnom natjecateljskom filmskom programu petog izdanja festivala predstavljamo sedam dugometražnih dokumentanih filmova: šest ekskluzivnih hrvatskih premijera iz recentne svjetske produkcije i posljednji film nedavno preminulog velikana španjolske kinematografije, Carlosa Saure.
Filmovi se natječu za nagradu ISKRA, koju međunarodni žiri dodjeljuje najinspirativnijem filmu.

Creating new ideas, connecting people, cities and stories. Imaginatively and creatively.
DA2 Film Festival is the first festival in the region focusing on films from the field of design, architecture and art. We focus on the most intriguing sphere of human existence – CREATIVITY.
DA2 is also a platform connecting artistic worlds and creating a space for creative action. It is a place of encounter, connection, exchange of experience, motivation, creativity and promotion.
In the international competitive film program of the fifth edition of the festival, we present seven feature-length documentaries: six exclusive Croatian premieres of recent global productions and the last film by the recently deceased giant of Spanish cinema, Carlos Saura.
Films are competing for the SPARK Award given by an international jury to the most inspirational film.

Barbara Matijević: Intermedijalnost u izvedbenim umjetnostima, master class
2023-10-26 10:00 - 12:00 | Hrvatski kulturni dom na Sušaku, Strossmayerova 1, Rijeka, Primorsko-goranska županija, 51000, Croatia (Local Name: Hrvatska)
Master classs se održava u atriju Hrvatskog kulturnog doma na Sušaku, Strossmayerova 1, Rijeka, 26.10 od 10 do 12 sati.
“Intermedijalnost u izvedbenim umjetnostima” sažeti je dvosatni master class koji ima za cilj analizirati različite vrste interakcija između kazališta i drugih medija u umjetničkom radu Barbare Matijević i Giuseppea Chicoa.
Intermedijalnost je šezdesetih godina prošlog stoljeća uvedena u različita umjetnička područja kako bi označila umjetničke fenomene koji nastaju kada se pravila i zakonitosti, odnosno oblici predstavljanja i načini percepcije svojstveni jednom mediju, citiraju, promišljaju, komentiraju, transformiraju i primjenjuju u drugom mediju.
U kontekstu rada Matijević i Chicoa, koncept intermedijalnosti posebno se odnosi na međusoban utjecaj i interakciju medija kazališta i medija interneta, što rezultira redefinicijom i jednog i drugog, što pak dovodi do osvježenja percepcije.
Ukorijenjujući predavanje u konkretne praktične primjere, Barbara Matijević detaljno će objasniti procese stvaranja predstava nastalih u suradnji s Chicom koje se nalaze u prostoru između kazališta kao “fizičkog hipermedija” (definiranog stvarnim prostorom, stvarnim tijelima, stvarnim vremenom i prostornim odnosom s publikom kao i sposobnošću da obuhvaća sve druge medije) i Interneta kao virtualnog hipermedija (koji također može obuhvatiti različite medije – video, tekst, zvuk itd. – ali na nefizički, virtualni način).
Bilo da se radi o crtežima kredom na ogromnoj školskoj ploči, kao u [ I AM 1984 ], putem video zapisa koji se reproduciraju na ekranu prijenosnog računala [ FORECASTING ], pomoću uređaja i objekata inspiriranih internet DIY kulturom [ I’VE NEVER DONE THIS BEFORE], putem tijela izvođača koje postaje hiperveza [ OUR DAILY PERFORMANCE ], ili kroz živu interakciju s web poslužiteljem [ SCREENAGERS ], predstave Barbare Matijević i Giuseppea Chicoa predlažu formalno inventivne, promišljene i poetične meditacije o kompleksnosti odnosa čovjeka, novih potrošačkih tehnologija i medija.
Master class će se fokusirati na konkretne umjetničke taktike i strategije pregovaranja između fizičkih i virtualnih, offline i online medija, dekonstruirajući moguće načine na koje mehanika kazališta može koegzistirati s mehanikom interneta u izvedbi uživo.

ASAP TALKS #12: ARHITEKTURA I NASLEĐE, budućnost arhitektonskog nasleđa, izazovi i prakse
2023-10-27 17:00 | StartIT centar, Savska 5,, Belgrade, Serbia
StartIT centar, Savska 5, Beograd
ASAP TALKS #12: ARHITEKTURA I NASLEĐE, budućnost arhitektonskog nasleđa, izazovi i prakse
Koji je zaista uticaj i moć institucija koja je naše društvo stvorilo kako bi se staralo o našem zajedničkom nasleđu. Kako se formiraju kriterijumi zaštite, ko sve utiče na njihovo formiranje i da li zaista želimo konsenzus oko minimuma zajedničkih vrednnosti.
Kako ovu sve više društveno polarizuću temu vidi politika, a kako javne institucije i građanske inicijative. Zašto tako često dolazimo u sukob na temu zaštite arhitektonskog nasleđa umesto da budemo saradnici u stvaranju budućeg dobra. I šta je za nas uopšte zaštita nasleđa? Da li je to puka konzervacija, kruto očuvanje trenutne strukture i funkcije ili je potrebno da više govorimo o mogućim transformacijama, novim životima javnih objekata i kuća u skladu sa društvenim, klimatskim i brojnim drugim izazovima. Na ove i mnoga druge kontroverze i pitanja govoriće naši gosti:
Olivera Vučković, istoričarka, direktorka Zavod za zaštitu spomenika kulture Beograd
Marko Stojčić, arhitekta, glavni urbanista Beograda
Marko Gavrilović, arhitekta i aktivista, suosnivač građanske inicijative “Sačuvajmo Dom JNA”, Šabac
Moderator:
Danilo Dangubić, arhitekta, Danilo Dangubic Architects

Prijave na LINKU

sve što se odbaci padne u jezik, izložba Sande Črnelč, Elie Friganović i Dunje Karanović u Galeriji Flora
2023-10-28 19:00 - 21:00 | HDLUDU, Šetalište kralja Zvonimira 32, Dubrovnik
Trima mladim umjetnicama iste generacije, Sandri Črnelč, Eliji Friganović i Dunji Karanović, prva zajednička poveznica bila bi iskustvo studiranja na China Academy of Art u Hangzhou, a druga, koja ovu kolaboraciju i učvršćuje, interes je za umjetničke procese koji će se baviti semiosferom neposredne im okoline, prirodnog i socijalnog pejzaža. Koriste se semiološkim alatima za proučavanje naoko nevažnih predmeta, struktura i oblika, kao i odbačenih stvari, koje nalaze u svom okruženju. Uostalom, citat pjesnikinje Judite Šalgo koje su uzele za naslov – sve što
se odbaci, padne u jezik, najpreciznije i komprimirano opisuje metodologiju njihova rada. Izdvojeni predmet postaje ikona sadržaja, znak koji nosi bezbroj mogućih interpretacija.
Sanda Črnelč svojom prostornom instalacijom naziva Experiment on How Much My Hands Can Take / Experiment on How Much Damage a Brick Can Make propituje sam objekt, u ovom slučaju građevni materijal – cigle, u njihovom međuodnosu, u suodnosu sa samom sobom i prostorom u kojemu se nalaze. Cigle ovdje nisu tek ready-made objekti, izabrane zbog svojih vizualnih specifičnosti već simboliziraju težinu tj. silu kojom na neko tijelo djeluje gravitacijsko polje Zemlje. Kako ta težina djeluje na umjetnicu, a kako na prostor, pitanja su koja imaju više razina značenja, a čitaju se u okviru kodiranih odnosa unutar cjeline. Također, cigle nisu tek nasumce izabrani materijal specifične težine. Ovdje simboliziraju i konstrukt javnog prostora, naročito onog kulturne namjene, kao i njegovu ulogu unutar zajednice.
Elia Friganović rad Bricolage / Jezik mase gradi od sakupljenih metalnih predmeta, čiji je prvotni izgled izmijenjen pod utjecajem atmosferilija, i kolaža industrijske poetike. Svaki taj odbačeni predmet, nagrižene i modificirane primarne strukture, prolazeći razne metamorfoze kroz vrijeme, postaje izložak, umjetnički artefakt, čija transformacija traje i dalje. Aktivirana korozija željeza na mikro razini razgrađivat će izloženi predmet i sudjelovati u daljnjem procesu stvaranja novih formi. Ta metalna masa škripavih, oštrih znakova oblikuje prostorne rečenice nepoznatog nam jezika kojeg, naravno, ne razumijemo, ali negdje, u domeni podsvjesnog, prevodit ćemo ga u slike čiji će sadržaji biti prilagođeni osobnim interpretacijama svakog promatrača. Izrazito estetizirane, zahrđale forme postaju objekti koje čitamo kao kodirane znakove protoka vremena.
I Dunja Karanović će, u svom neopopartističkom radu Mikroplastika, primijeniti sakupljačku metodu odbačenih ili izgubljenih predmeta koje će izložiti kao ready-made skulptur(ic)e. U dvogodišnjem procesu, koji je podrazumijeva aktivno kretanje urbanim prostorom s određenim kolekcionarskim ciljem i strašću, umjetnica je prikupila znatan broj malih relikvijica konzumerističke kulture, izrađenih od raznobojne plastične mase. Dinosauri, razne egzotične životinje, morske sirene, lutke, glave lutaka, pa pojedinačni ekstremiteti, ruke, noge, zatim lego kocke, setovi posuđa, štipaljke, ma što god zamislite u tom malom mjerilu, a što svjedoči potrošačkom kultu suvremenog društva, dobit će novo, semiološko čitanje. Mali predmeti naglašenog kolorita, u pop art maniri, slagat će se u nove značenjske strukture koje, iza prijemčljivog šarenila, kriju svu ispraznost naše društvene i ekološke stvarnosti.

Miro Gavran: Bit će sve u redu, monokomedija
2023-10-28 20:00 | Koncertna dvorana Vatroslava Lisinskog, Trg Stjepana Radića 4, Zagreb
Autor: Miro Gavran
Redatelj i scenograf: Boris Kovačević
Glumi: Sven Jakir
Dramaturg: Miro Gavran
Oblikovatelj svjetla: Mario Vnučec
Oblikovatelj tona: Neven Zebić
Producentica: Mladena Gavran
Izvršna producentica: Antonia Furjan

Monokomedija koju je teško prepričati. Najbolje bismo je opisali kao predstavu kakvu još niste vidjeli. Glumac i ravnatelj putujućeg teatra koji se proslavio komedijom „Nesretna udavača“ nađe se u velikim problemima kad ga zbog njegove teške naravi napuste svi suradnici. No on nije očajavao – ponio je glumački teret na svoja leđa, samostalno odglumio sve likove i izveo najavljenu cjelovečernju predstavu u kojoj sve pršti od dinamike i humora.

Napomena: Puna cijena ulaznice iznosi 10,00 EUR. Cijena ulaznice za učenike, studente i umirovljenike iznosi 7,00 EUR.

_ R A D I _ I _ T E .
2023-10-28 20:23 - 22:00 | Lauba – Kuća za ljude i umjetnost, Prilaz baruna Filipovića 23a, Zagreb, 10000, Croatia (Local Name: Hrvatska)
LAUBA – Kuća za ljude i umjetnost poziva Vas na otvorenje izložbe grafiti umjetnika koji djeluje pod pseudonimom NEBITNO.
TRAJANJE IZLOŽBE: OD 28. LISTOPADA DO 6. STUDENOG 2023.
Jedna od najljepših osobina ulične umjetnosti je što nikad ne ostaje ista, nego se mijenja zajedno s ulicama o koje se ležerno oslanja. Dok se klasično slikarstvo pažljivo čuva u kontroliranim muzejskim uvjetima, grafiti i murali drage se volje prepuštaju na milost i nemilost vremenskih prilika, gradskih politika i lokalnih malera. Neke slike tako nestaju, neke se mijenjaju, a najzanimljiviji su nam oni radovi koji u drugačijem okviru dobivaju novu patinu, koji nas podsjećaju tko smo bili i što smo postali.
Grafiti znani pod nazivom „Nebitno” mogu se naći u svim dijelovima Zagreba, ali lako će izmaknuti svakome tko se na ulici fokusira samo na bitno. Nalaze se sa strane, u međuprostorima, mahom su kratki, sarkastični i zaigrano pametni komentari koji koriste opća mjesta i floskule da bi nam se narugali, ali i da bi starim frazama prišili novo značenje. Stoga svaki grafit funkcionira kao duhovita dosjetka i kratka pjesma, kao svakodnevna ćuška koja remeti svakodevni ritam, ali i kao malo otkriće uzbudljivog, novog prostora u gradu i u jeziku. Mnogi su sačuvani u knjizi Nebitno: Glavu gore koja je objavljena početkom 2020., neposredno prije pandemije koja je iz korijena promijenila našu svakodnevicu.
Ako ste tih mjeseci šetali opustjelim Zagrebom, primijetili ste da su grafiti odjednom, u gradu duhova, postali jedina poruka kojom nam se ulica obraća. Napisi Nebitnog su se, pak, bešavno spojili s novom sadašnjosti: u društvu gdje su ojačali strah, nepovjerenje i isključivost, ovi su grafiti neočekivano ostali glas razuma, duhovita opomena da i sebe i svijet treba shvaćati manje ozbiljno, nada da se tjeskoba može uz pomoć spreja i dovitljivosti preokrenuti u veseli ples s nelagodom egzistencije. „Zvuči jednostavno.”, reći će nam šeretski jedan grafit, u trenutku kad ništa ne zvuči niti jest jednostavno. „To tako mora bit.”, objasnit će nam poruka ispisana ispod izloga dućana gdje tu me cijene, tu kupujem. „Još 5 minuta.”, obećat će grafit na ceradi, skriven ispod šikare, dok će nam drugi grafit pojasniti: „Obečanje ludom radovanje.” Nebitno nas je podsjetilo da se u ludom svijetu ne možemo osloniti ni na čije obećanje, da oslonca nema, ali da i uz tu uznemirujuću činjenicu ipak postoji prostor za radovanje. Zato sada, nakon svih pandemija, potresa i ratova, u trenutku kad je sve postalo od epohalne važnosti, Nebitno postaje važnije nego ikad – možda čak i jedino bitno (ako je to uopće bitno).
Izložba Nebitno nije klasična izložba, ona ne postavlja lijepa djela na besprijekorno bijeli zid, nego počiva na nelagodi i neizvjesnosti sadašnjeg trenutka. Prolazak galerijskim prostorom isprekidan je čudnovatim zaprekama i sumanutim gegovima koji tvore svijet potpuno drugačiji od „običnog”, a opet lako prepoznatljiv svima nama koji smo proživjeli i preživjeli zadnje tri godine. Znate li osjećaj kad čitate Orwellov znameniti roman i shvatite da je zloslutna 1984. bila prije gotovo 40 godina? Ako naši trenutni životi svojom bizarnošću debelo nadilaze imaginaciju 20. stoljeća, koji je onda ovo vrag koji trenutno živimo? Nebitno ne daje odgovore, ono se ne bori protiv Velikog brata, ono nije Veliki brat. Nebitno je mali brat koji će nas nasmijati, koji će nam reći „De šuti” i potaknuti nas da guramo dalje, u inat i iz gušta. Samo ako znamo skrenuti pogled s onoga što je bitno.
Autor predgovora: Luka Ostojić
Izložba je dio ARTUPUNKTURE – Zagreb art platforme – projekta Turističe zajednice grada Zagreba.
P.S. U kalendar si zabilježite i 6.11. kada otvaramo zatvaranje izložbe!

sink or swim, izložba i razgovor s umjetnikom Klausom Mosettigom u Medijateci galerije Flora
2023-10-30 19:00 - 22:00 | HDLUDU, Šetalište kralja Zvonimira 32, Dubrovnik
Klaus Mosettig is constantly drawing with tiny hatches. Normally using already existing motives, he tries to step back as much as possible from the creative act, being almost a reproductive machine.
For his series “Typeface Corona”, which he will show in Medijateka on 30th of October, he changed his working process. As the series was produced during the Corona pandemia, Mosettig decided not to refer to the outer world in his motives, but rather to produce his own motives for the same hatching process he always is working with.
For this purpose, Mosettig used various techniques of scribbling on small glass slides, showing that the motif in his technique is of secondary importance.
Only the pieces of text, seemingly private notes, are taken from outside, being mostly quotes from different artists, songs, books, medias. The text pieces are also drawn with tiny hatches in a typeface that is called Corona, which is giving the title to the series.
The series is consisting of 100 drawings, and Mosettig has chosen some that have been produced during the last Gaza bombing in May 2021 for this exhibition.
At that time, Mosettig was shocked by the words medias used to write about these tragic events, talking for example of hundreds of victims as “human waste”. As the situation today is more tragic than ever in Gaza, Mosettig thought that it makes sense to showcase this very recent event as well.
As the artist knows Dubrovnik from the time when people here suffered from a tragic war, he felt it even more appropriate to use this reference, and the cynicism of the statement “sink or swim” seems even more striking in this beautiful seaside town.
Klaus Mosettig, born 1975 in Graz, Austria, is living and working in Vienna.
Solo shows include Kunsthistorisches Museum Vienna, Kunsthalle Darmstadt, Kunstraum Dornbirn, Secession, Vienna, Neue Galerie, Graz, and various galleries worldwide, such as Galerie Werner Klein, Cologne, Uma Lulik Gallery, Lisbon, Buchmann Galerie, Berlin, Stuart Shave Gallery, London, Brett Shaheen Gallery, Cleveland etc.
Recent group shows include Museum Quadrat, Bottrop, Museum Pfalzgalerie Kaiserslautern, Kunsthalle Krems, Kunsthalle Darmstadt, Saatchi Gallery, London, Kunsthalle Karlsruhe, Kunsthalle Nürnberg, mumok, Vienna and many other institutions and galleries worldwide.

„Nagrada Tripun Bokanić“ Klesarske škole Pučišća 2023, otvorenje izložbe
2023-11-02 18:00 - 21:00
Povodom 23. izdanja Festivala Dani Orisa u četvrtak, 2. studenoga 2023. u Oris Kući arhitekture (Kralja Držislava 3) u 18 sati otvara se izložba pristiglih radova na natječaj za Nagradu „Tripun Bokanić” 2023. Natječaj je u svibnju ove godine organiziran u suradnji Klesarska škola, Pučišća i Oris Kuće arhitekture.
Nagradom se vrednuju iznimna ostvarenja i postignuća na području oblikovanja u kamenu.
Radove pristigle na natječaj ocijenio je stručni žiri u čijem su sastavu: akademik Nikola Bašić, dipl. ing. arh.; akademik Dinko Kovačić, dipl. ing. arh.; prof. Nenad Fabijanić, dipl. ing. arh. i Zdravko Matijašić, majstor klesar.
Nagrade su dodijeljene 18. svibnja 2023. u Pučišćima na Braču u sklopu 24. Simpozija kamenara.
Posebno priznanje „Tripun Bokanić” za doprinos hrvatskoj arhitekturi u kamenu dodijeljeno je portugalskom arhitektu Álvaru Sizi, dobitniku Pritzkerove nagrade, za projekt kapele Preobraženja Gospodinova, Miljana, Hrvatska.
Pridružite nam se na otvorenju izložbe u Oris Kući arhitekture, a 3. i 4. studenoga 2023. u dvorani Lisinski poslušajte predavanja domaćih i inozemnih arhitekata u sklopu Festivala Dani Orisa 23.

Days of Oris 23 Festival
2023-11-03 - 2023-11-04 | Vatroslav Lisinski Concert Hall, Trg Stjepana Radića 4, Zagreb, 10000, Croatia (Local Name: Hrvatska)
www.daysoforis.com
03. i 04. 11. 2023.

S veseljem najavljujemo 23. izdanje Festivala Dani Orisa koji će se održati 3. i 4. studenoga 2023. godine (petak i subota) u Koncertnoj dvorani Vatroslava Lisinskog u Zagrebu.
HOTELSKI SMJEŠTAJ + PROGRAM
HOTELSKI SMJEŠTAJ
Smještaj možete rezervirati u hotelima Zonar i Sheraton. Povoljnije cijene možete ostvariti putem ove poveznice:
Zonar – Book your group rate for ORIS
Sheraton – Book your group rate for ORIS
PROGRAM
Četvrtak, 2. studenoga 2023., 18 sati u Oris Kući arhitekture
Otvorenje izložbe prijavljenih radova na Natječaj za nagradu “Tripun Bokanić” Klesarske škole Pučišća 2023.
Petak, 3. studenoga 2023.
12:30 Registracija
13:30 Betonski spavači – premijera nove sezone
:: :: Mia Roth Čerina & Tonči Čerina
:: :: Vinu Daniel
:: :: Mikelić Vreš Arhitekti
:: :: Amir Vuk Zec

Subota, 4. studenoga 2023.
9:00 Registracija
10:00 Pritzker Winners for Oris 25 – film o izložbi
:: :: Fasch&Fuchs Architekten
:: :: Carme Pinós – ORIS AWARD
:: :: Arhitektura Krušec
:: :: Autori
:: :: Studio UP
Moderatori:
Mia Roth Čerina
Maroje Mrduljaš
Dinko Peračić
Sva predavanja bit će bez simultanog prijevoda.
U programu stručnog usavršavanja Hrvatske komore arhitekata Festival se boduje s ukupno 12 sati.

KOTIZACIJE

65,00 EUR / 489,00 HRK // REGULAR
40,00 EUR / 301,00 HRK // STUDENTSKA
Ulaznice možete kupiti ovdje.
Ukoliko ste član neke od partnerskih institucija Festivala, ostvarujete 10 posto popusta na redovnu cijenu kotizacija. Za ostvarenje popusta molimo vas da se uz predočenje dokaza o članstvu obratite na e-mail: ivica@oris.hr
INFORMACIJE I PRODAJA ULAZNICA
Kontakt osoba /// Ivica Novak
Oris d.o.o.
Kralja Držislava 3, HR-10 000 Hrvatska, Zagreb
tel: + 385 1 37 78 177
e-mail: ivica@oris.hr
www.daysoforis.com
Organizator zadržava pravo izmjene programa i uvjeta održavanja bez prethodne najave.

Dabo, Linardić, Rožman: Iz drugog kuta, izložba
2023-11-03 19:00 | Galerija Kortil, Strossmayerova 1, Rijeka, Primorsko-goranska županija, 51000, Croatia (Local Name: Hrvatska)
Tanja Dabo, Letricija Linardić i Maja Rožman tri su autorice koje više od deset godina zajednički promišljaju tematski slične umjetničke koncepte koji se često susreću u njihovu radu. Sve tri propituju sebe kroz društveni kontekst pojedinca u zajednici, istražuju grafiku u proširenom mediju te imaju sličan odnos prema umjetničkom radu, konceptu i stvaranju.
Na riječkoj izložbi prikazuju najnovije radove kritizirajući, propitujući i naglašavajući devijantne pojave koje svi kao pojedinci vidimo, osjećamo i živimo, a pritom koristeći metaforu i simboliku u različitim medijima (video, performans, grafike, instalacije, knjige, fotografije).
Izložba je otvorena sve do 28.11.2023., radnim danom od 10 do 13 sati i od 17 do 20 sati te subotom od 10 do 13 sati.

Dekonstrukcija - bijenalna izložba članova ULUPUH-ove Sekcije za oblikovanje plemenitih kovina i umjetničkog nakita
2023-11-03 19:00 - 21:00
Galerija ULUPUH, Ilica 13, Zagreb
Izlažu: Carlos Ignacio Bellante, Ines Delač, Ljiljana Fabijanić, Smiljka Franjić, Ljiljana Horvat Laszlo, Gabrijela Kozarić Budiša, Andreja Krušelj, Zlatko Odrčić, Božica Petković, Marijana Pišonić, Petra Podnarčuk, Tiana Pozaić, Zdravka Radić, Julijana Rodić Ozimec, Andrea Rosandić
Posjetitelji će izložbu moći razgledati do 16. studenog 2023.

Izložba Albe Miočev: LIMUN itd.
2023-11-04 11:00 - 13:00 | Galerija Kolekcionart, Ulica kralja Zvonimira 7, Zagreb, 10000, Croatia (Local Name: Hrvatska)
U sklopu ciklusa samostalnih izložbi pod nazivom Kolekcionart: Nove Perspektive, u galeriji
Kolekcionart (Zvonimirova 7, Zagreb) u subotu 4. studenog u 11h otvara se samostalna
izložba mlade zadarske umjetnice sa zagrebačkom adresom – Albe Miočev. Izložba se
održava u sklopu Artupunkture, a moći će se pogledati do 11. studenog radnim danom od
10-19, i subotom od 10-13.
Nekonvencionalan naziv ove izložbe uvjetovan je tematskim usmjerenjem prikazanih radova,
koji se na motivskoj razini ne mogu svesti na zajednički nazivnik, a svjedoče o subjektivnom
doživljaju svijeta oko sebe mlade umjetnice.
Kroz svoja sjećanja na planine, crvena egzotična stabla, plažu zapljusnutu bijelim valovima
ili imaginarni krajolik ispunjen dječjim motivima, slike Albe Miočev promatraču nude oazu
mira, toliko potrebnu u današnjem svijetu opterećenom informacijama – pa tako i onima
vizualne prirode.

Interliber
2023-11-07 09:00 - 20:00 | Zagreb fair, AVENIJA DUBROVNIK 15, ZAGREB, 10020, Croatia (Local Name: Hrvatska)
Priča koju već 45 godina s velikim zadovoljstvom iznova pišemo i čitamo – Interliber, ove se godine održava od 7. do 12. studenog.
Interliber je najveća književna manifestacija u Hrvatskoj i platforma za promociju knjiga, pisaca, čitanja, znanosti i znanja koja okuplja najznačajnije nakladnike i knjižare. Biti dijelom ovog događanja odavno je postalo zadovoljstvo i prestiž za sve dionike koji sudjeluju u ovoj iznimno važnoj djelatnosti jer doista nema boljeg mjesta za promociju u književnom businessu.
Svi značajni domaći nakladnici predstavit će na Zagrebačkom velesajmu svoja najnovija izdanja s najrazličitijih područja, pokazujući koliko je čitanje važno i da knjiga uvijek pronalazi put do čitatelja. A da je tomu tako dokazuju i brojni posjetitelji koji svake godine u velikom broju posjećuju Interliber i to po nekoliko puta u šest dana trajanja sajma.
Posjetitelje, kao i svake godine očekuju puni paviljoni, novi naslovi i predstavljanje knjiga, sajamski popusti, dolazak hrvatskih i inozemnih knjiških zvijezda, razgovori s autorima uz potpisivanje knjiga, susreti nakladnika, knjižara i knjižničara, književne radionice, okrugli stolovi, a to je samo dio bogatog programa koji će se odvijati u intenzivnom ritmu na pozornici te na izložbenim prostorima izlagača.
Ulaz je besplatan za sve posjetitelje.
Interliber se održava od 7.-12.11.2023. a radno vrijeme sajma je od 10 do 20 sati, a u petak 10.11. i subotu, 11.11. sajam je otvoren od 10 – 21 sat.

Izložba Akademijina palača u slikovnim izvorima
2023-11-09 00:00 - 23:59 | Zrinjevac, Nikola Šubić Zrinski Square, Zagreb, 10000, Croatia (Local Name: Hrvatska)
Na zapadnoj šetnici Zrinskoga trga i na Strossmayerovom trgu od 9. do 15. studenoga 2023. postavljena je izložba Strossmayerove galerije starih majstora HAZU Akademijina palača u slikovnim izvorima na ukupno devet izložbenih panela (šest na Zrinskom i tri na Strossmayerovom trgu).
Palača Hrvatske akademije znanosti i umjetnosti (HAZU) svoja je vrata otvorila javnosti 9. studenoga 1884. svečanim otvorenjem Strossmayerove galerije starih majstora na drugome katu zgrade, prvotno i zamišljene primarno za smještaj galerije umjetnina. Palača je stradala u tzv. Velikom zagrebačkom potresu 1880. godine još za vrijeme izgradnje, a teško je oštećena u razornim potresima 2020. godine te joj nakon faze konstrukcijske obnove u razdoblju koje slijedi predstoji pažljiva cjelovita obnova.
Za vrijeme dok je Palača nedostupna javnosti, a umjetnine Strossmayerove galerije i druga vrijedna Akademijina umjetnička građa izmješteni u privremenu čuvaonicu, izložba Akademijina palača u slikovnim izvorima u javni prostor Zrinskog i Strossmayerova trga donosi izbor slikovnih arhivskih izvora koji svjedoče o gradnji i povijesti Akademijine palače i upućuju na njezin značaj u urbanizmu Zagreba i kulturnoj povijesti glavnoga grada i čitave Hrvatske 19. i 20. stoljeća.
Palača Hrvatske akademije znanosti i umjetnosti, čija je gradnja započela 1877. godine, postavila je visok uzor i ostaloj arhitekturi na trgu te ispunila namijenjenu joj urbanističku, arhitektonsku i simboličku ulogu. Do kraja osmoga desetljeća 19. stoljeća Zrinski trg s perivojem, uređenim 1873., zadobiva jedinstven stilski izgled i urbano mjerilo. Simbolička važnost palače utjecala je i na kasnija preuređenja Zrinskoga trga kao i Akademičkog, odnosno Strossmayerova trga.
U tek su nekoliko povijesnih trenutaka zgrada i stalni postav Strossmayerove galerije bili nedostupni javnosti. Privremeno nedostupan tijekom ratnih razaranja za vrijeme Drugoga svjetskog rata i za vrijeme Domovinskog rata 1990-ih godina, postav je nažalost morao biti uklonjen i nedavno, zbog posljedica razornog potresa koji je u ožujku 2020. godine teško pogodio središte Zagreba.
U tijeku je provedba operacije Izrada projektne dokumentacije i provedba mjera zaštite zgrade Palače Hrvatske akademije znanosti i umjetnosti u okviru koje se sredstvima Fonda solidarnosti Europske unije i državnog proračuna financira konstrukcijska obnova prema projektu glavne projektantice Jasminke Kečanović Šimec, dipl. ing. arch. Nakon radova konstrukcijske obnove planira se daljnja energetska i cjelovita obnova.
Paralelno s cjelovitom obnovom zgrade Hrvatske akademije znanosti i umjetnosti osmišljava se novi stalni postav Strossmayerove galerije u obnovljenim izložbenim dvoranama drugoga kata Palače.
autorice izložbe: dr. sc. Ljerka Dulibić, Ivana Gržina
lektura: Livija Reškovac
prijevod na engleski: Lucija Burić
idejno grafičko rješenje: dr. sc. Ivan Ferenčak
Izložba je realizirana sredstvima Ministarstva kulture i medija Republike Hrvatske i Gradskog ureda za kulturu, međugradsku i međunarodnu suradnju i civilno društvo Grada Zagreba. / The realization of this exhibition was enabled by the Ministry of Culture and Media of the Republic of Croatia, and The City of Zagreb’s City Office for Culture, International Relations and Civil Society.

ASAP TALKS #13 | ARHITEKTURA EMPATIJE: uloga empatije i istraživanja u arhitektonskoj praksi
2023-11-09 17:00 | StartIT centar, Savska 5,, Belgrade, Serbia
StartIT centar, Savska 5, Beograd
ASAP TALKS #13 | ARHITEKTURA EMPATIJE: uloga empatije i istraživanja u arhitektonskoj praksi

Pridružite nam se na dinamičnom događaju gde ćemo kroz razgovore sa stručnjacima iz oblasti arhitekture, istraživanja i kreativne industrije, zajedno otkriti odgovore i saznati više o tome kako duboko razumevanje potreba korisnika postaje temelj u stvaranju prostora koji ne zadovoljavaju samo estetske potrebe, već su pre svega funkcionalni i odražavaju autentičnu vezu sa korisnicima.
Ova interaktivna sesija će vam omogućiti da dobijete uvid u neke od user-centered tehnika i strategija koje potiču iz Design Thinking metodologije, a koje su svoju primenu uspešno našle i u svetu arhitekture i koje vam mogu pomoći da unapredite buduće projekte.
Gosti:
Kristina Grubač, HR consultant and Obrt team Co-founder
Đorđe Janković, Managing Partner & Creative Director, Friday Finally
Jovana Daljević, Design Spirit Lead, Friday Finally

Moderator: Milan Stefanović, Founder of ReDa / Antipod Studio

MBZ festival za VELIKE malene: opera rosa gostuje u Puli
2023-11-09 18:00 - 19:00 | Istarsko narodno kazalište, Laginjina ul. 5, Pula
Prva domaća opera za bebe pod nazivom opera rosa u produkciji 32. Muzičkog biennala Zagreb, Hrvatskog društva skladatelja i Hrvatskog narodnog kazališta u Zagrebu, 9. i 10. studenoga gostuje u Istarskom narodnom kazalištu (INK) u Puli. Na poziv umjetničkog voditelja INK-a, Matije Ferlina, ansambl opere rose izvest će tri predstave: 9. studenoga u 18:00 sati te dan kasnije, 10. studenoga, u 11:00 i 18:00 sati.

opera rosa do sada je izvedena u sklopu 32. izdanja MBZ-a u HNK-u, na zagrebačkom festivalu Knjige u krošnjama te na Međunarodnom dječjem festivalu u Šibeniku,a baš su sve izvedbe bile rasprodane danima unaprijed.
Tri izvedbe opere rose u Istarskom narodnom kazalištu u Puli zakazane su za 9. i 10. studenoga 2023.:
9. studenoga u 18:00 sati – za uzrast od tri do četiri godine
10. studenoga u 11:00 sati – za uzrast od jedne do dvije godine
10. studenoga u 18:00 sati – za uzrast od tri do četiri godine
Ulaznice za sve tri izvedbe dostupne su na ovoj poveznici: www.mojekarte.hr/hr/organizer/205/ink-pula.html. Ako ih ostane, ulaznice će se u slobodnoj prodaji moći nabaviti i prije početka svake predstave.
Opera za bebe zamišljena je kao zajedničko interaktivno putovanje za velike malene i njihove malene velike. Postavljena kao živa instalacija, u ugodnom, sigurnom i mekanom prostoru, djecu poziva na slobodno kretanje i istraživanje svijeta glazbe, zvuka i pokreta, stvorenog za njih. Uzimajući kao okosnicu klasičnu trodijelnu strukturu, kreće se od noći, muzički i sadržajno mirne, nježne i tople, nastavlja se jutrom, buđenjem i rađanjem svjetla, a završava danom, slavljem i igrom.
Umjetnice koriste tako bebama dobro poznatu rutinu dana, kako bi ih uvele u jedan novi svijet. Četiri izvođačice, svaka kroz svoj medij (glas, pokret, instrument) vode djecu i roditelje na putovanje od sna do igre, od tamnog do svijetlog, od apstraktnog do konkretnog, od glasa do riječi. Ovakvim pristupom, veliki maleni upoznaju se s novim, njima bliskim, svijetom umjetnosti, otvarajući im istovremeno taj svijet kao prostor igre i interakcije, kao prostor slobode i istraživanja svim osjetilima.

Teo Herceg (Pronus) - "Balerine", otvorenje izložbe
2023-11-09 19:00 - 21:00 | Oris House of Architecture, Kralja Držislava 3, Zagreb, 10 000, Croatia (Local Name: Hrvatska)
Oris Kuća arhitekture, 9.11.2023. u 19 sati.
Pridružite nam se u četvrtak, 9. studenoga 2023. u Oris Kući arhitekture (Kralja Držislava 3) u 19 sati na otvorenju izložbe “Balerine” kipara Tea Hercega (Pronus). Izložbu će otvoriti likovni kritičar Milan Bešlić.

Već je svojim prvim kiparskim korakom Teo Herceg sigurno zakoračio u prostor kiparstva kojemu su korak i koračanje, odnosno pokret i pokretanje jedna od temeljnih kiparskih/stvaralačkih odrednica u koncipiranju forme. Upravo je tu veliku kiparsku temu Teo Herceg otvorio u ciklusu naslovljenom Balerine i time decidirano usmjerio svoj stvaralački put kojim će istraživati pokret u kiparskoj formi. Naime, staroj kiparskoj temi – pokretu – mladi je kipar pristupio osebujnom interpretacijom na postmodernističkom konceptu, dakle, na matrici tradicijskih vrijednosti i postupka, oblikovao je seriju skulptura netradicijskim postupkom stvarajući druge kiparske mogućnosti i nove likovne vrijednosti. Velikoj kiparskoj temi Herceg se svojim autorskim prilogom ulančava u bogatu kiparsku baštinu počevši (u letimičnom pregledu!) od grčkih kiparskih zasada na kojima je izrastalo europsko kiparstvo što sad (skokovito!) čitamo u kronološkoj liniji u velikim stilskim slogovima do snažnoga baroknog zamaha. Naravno, ta tendencija nije tu stala jer je njezina uzlazna i dinamična putanja evidentna i u modernim stilskim inačicama, primjerice počevši od Degasova elaboriranja pokreta u mediju slike i skulpture na temu plesa i plesačica, potom futurističkoga zanosnog pokreta u djelu Boccionia i dr. Akceleracijski uzgon putanji dao je i Giacometti u seriji skulptura pod nazivom Korak.., potom u Calderovu kiparskom djelu te, napose, u iznimno važnoj kinetičkoj umjetnosti kojoj je pokret glavni element što je razvidno u djelima kanonskih umjetnika: Rafael Soto, Tinguely, Phil Price, Gyula Kosice, a u suvremenoj hrvatskoj umjetnosti najeksplicitnije u djelima Miroslava Šuteja, Marije Ujević-Galetović, i dr.

Herceg u ciklusu Balerine podvlači tradicijsku komponentu referirajući se i na paradigmatske klasike moderne europske umjetnosti, istodobno inventivno iskoračujući upravo iz tih baštinskih zasada, ne potirući ih, nego proširujući kiparski prostor novim postupkom i novim sredstvima/tvorivima i medijima. Sam Hercegov postupak implicira načelo varijacije kojim opservira temu pokreta u intrigantnom ciklusu Balerine koje maštovitim okretima/pokretima nogu i ruku rotiraju tijelo koracima/plesom oko svoje osi – njegove ontičke biti u pokretu.
Naime, znalačkim i vještim tradicijskim modeliranjem tradicijskog motiva balerine/tijela u pokretu Herceg je svojim kiparskim postupkom prožeo tijelo u pokretu i s postamentom koji je koncepcijski oblikovao u različitim formama: piramidalno, kvadratno, pravokutno, pločasto i kružno; zatim tvorivima: drvo, metal, kamen, bronca, plastika; mjerama: visoko, nisko, široko, kratko, kružno, oblo, nepravilno/elementarno; i bojom: sivo/crnom, zlatnom/pozlatom, sivo/bijelom, smeđom; postupcima: modeliranjem, brusilicom, pilom, rezanjem/varenjem/paljenjem. Ovim sastavnicama Herceg pomno usklađuje formu postamenta s različito oblikovanim tijelima balerina u raznovrsnim pokretima i koncepcijski definira kiparsko djelo u zaokruženu likovnu cjelinu u kojoj čitamo kipareva autorska obilježja.
– Milan Bešlić

Izložbu možete pogledati do utorka, 21. studenoga 2023.

Radno vrijeme Oris Kuće arhitekture:
uto-pet 9-17 h
sub 10-13 h

Vidimo se!
